Som nevnt har jeg tenkt å bruke bloggens tiårsjubileum til å få litt mer fart på bloggingen igjen. Riktignok er det ingen som bryr seg, og blogging er SÅ 2004, men jeg gjør det mest for min egen del. Jeg har jo min faste lørdagsspalte i lokalavisa, og i det siste har den føltes tyngre og tyngre å få ut. Jeg mistenker at det har en sammenheng med at det er den eneste jeg skriver. Med høyere frekvens på bloggingen håper jeg at også den mer alvorlige lørdagsspalten skal bli litt lettere å få av gårde. Skrivetrening rett og slett altså. Jeg trenger å skrive mer.